Държавен вестник, бр. 93, 2002 г., стр. 45

Б Р О Й  93
Д Ъ Р Ж А В Е Н   В Е С Т Н И К
С Т Р .  45
19. с оглед материално-техническото осигу-
ряване на министерството инициира, органи-
зира и участва в провеждането на процедури за
възлагане на обществени поръчки;
20. организира и отговаря за поддръжката и
ремонта на електрическата, отоплителната,
телефонната, ВиК и други обслужващи инста-
лации в министерството;
21. организира, контролира и отговаря за
правилната техническа експлоатация и под-
дръжка на ведомствения автотранспорт;
22. организира и осигурява почистването и
отговаря за санитарно-хигиенните условия в
административните сгради на министерството
и прилежащите им терени.”
§ 8. Член 20 се изменя така:
“Чл. 20. Дирекция “Правно обслужване”:
1. осигурява правното обслужване на ми-
нистерството в областта на трудовоправните и
служебните правоотношения, както и в област-
та на гражданските правоотношения и по въп-
росите, свързани с управлението и разпорежда-
нето с ведомствената собственост;
2. осигурява процесуалното представител-
ство и правната защита на актовете на минис-
търа и на министерството съгласно т. 1 и 10 пред
всички съдебни инстанции;
3. съдейства и осигурява с правни средства
своевременното събиране на вземанията на
министерството;
4. дава становища по законосъобразността
на проекти на договори съгласно компетентност-
та си по т. 1 и 10, сключвани от министерството;
5. дава становища по законосъобразността
на проектите на индивидуални административ-
ни актове на министъра съгласно функциите си
по т. 1 и 10;
6. участва със свои представители в работ-
ни групи за изработване проекти на закони и
подзаконови нормативни актове съгласно функ-
циите си по т. 1 и 10;
7. участва със свои представители съгласно
функциите си по т. 1 и 10 в изработването и дава
становища по законосъобразността на проекти
на нормативни актове, издавани от министъра
в кръга на неговата компетентност;
8. изготвя становища съгласно функциите си
по т. 1 и 10 по проекти на нормативни актове, из-
пратени от други държавни органи за съгласуване;
9. подготвя становища по правни въпроси
във връзка с дейността и функциите на минис-
терството, поставени от граждани и юридичес-
ки лица;
10. осигурява правно и следи за спазването
на нормативните актове при възлагането и про-
цедурите по Закона за обществените поръчки;
11. организира подготвянето и изпращането
на информация по Наредбата за водене на Ре-
гистъра на обществените поръчки от 2000 г. (ДВ,
бр. 89 от 2000 г.).”
§ 9. Член 21 се изменя така:
“Чл. 21. Дирекция “Връзки с общественост-
та и протокол”:
1. разработва програма за представяне дей-
ността на министерството;
2. осигурява провеждането на информаци-
онната политика на министерството, като пла-
нира и координира осъществяването є;
3. осигурява ежедневно публичност и проз-
рачност на дейността на министерството, като
организира достъпа до информацията в съответ-
ствие с конституционните права на гражданите;
4. информира обществеността за политика-
та на министерството и за осъществяваните от
него програми и дейности;
5. организира публичните изяви на служи-
телите на министерството и на административ-
ните структури към него;
6. всекидневно поддържа и осъвременява
страницата на министерството в Интернет, като
публикува текуща информация на български и
английски език;
7. осъществява методическо ръководство
и координация на връзките на администра-
тивните структури към министерството с об-
ществеността;
8. проучва и анализира общественото мне-
ние преди провеждането на определена поли-
тика на министерството и анализира публика-
циите в средствата за масово осведомяване за
дейността на министерството;
9. работи в непрекъсната връзка и коорди-
нация с дирекция “Правителствена информа-
ционна служба” на Министерския съвет, както
и със звената за връзки с обществеността на
другите министерства и ведомства;
10. работи съвместно с парламентарния сек-
ретар при подготовката на отговорите на ми-
нистъра на въпроси и питания по време на пар-
ламентарния контрол в Народното събрание;
11. осъществява контакти с посолствата на
чужди държави в Република България и с пред-
ставителствата на водещи фирми, концерни и
финансови институции за уреждане на прото-
колни и делови срещи с ръководството на ми-
нистерството;
12. координира програмата на министъра, на
неговите заместници и на главния секретар при
официални и работни посещения в чужбина;
13. изготвя и координира програмите за по-
сещение в страната на официални гости на
министъра, на неговите заместници и на глав-
ния секретар;
14. осъществява протоколната кореспонден-
ция на министъра;
15. подготвя необходимите документи и ор-
ганизира протоколно задграничните команди-
ровки на служителите на министерството, на
управителите и изпълнителните директори на
едноличните търговски дружества с държавно
участие, чийто принципал е министърът на
икономиката;
16. координира и контролира организиране-
то, провеждането и протоколното осигуряване
на официални и работни срещи, семинари, дис-
кусии и кръгли маси в министерството;